PROIECT TEMATIC

„PRIETENII PĂDURII”

Prof.înv.primar PÎRȘAN MIHAELA
Școala Gimnazială „Nanu Muscel” Câmpulung

GRUP ȚINTĂ: elevii clasei pregătitoare A,  Școala Gimnazială „Nanu Muscel” Câmpulung
PERIOADA: 23 octombrie 2024 – 27 octombrie 2024

1.1. COMPETENȚE:

1.2. Identificarea semnificaţiei unui mesaj oral, pe teme accesibile, rostit cu claritate

1.3. Identificarea unor informaţii variate dintr-un mesaj rostit cu claritate

1.4. Identificarea unor sunete, silabe, cuvinte, în enunţuri rostite cu claritate

1.5. Exprimarea interesului pentru receptarea de mesaje orale, în contexte de comunicare cunoscute
2.1. Formularea unor enunţuri proprii în diverse situaţii de comunicare

2.2. Transmiterea unor informaţii prin intermediul mesajelor simple

2.3. Participarea cu interes la dialoguri simple, în diferite contexte de comunicare

2.4. Exprimarea propriilor idei referitoare la context familiare, manifestând interes şi încredere în sine
OBIECTIVE:
· Să identifice caracteristici ale unei păduri;

· Să-și dezvolte atitudini/comportamente favorabile în relația om-natură;

· Să-și dezvolte competențe specifice privind învățarea prin cooperare;

· Să-și dezvolte capacitatea de gândire critică și aplicativă;
· Să exprime, în cuvinte proprii, mesaje cu conținut ecologic.
Provocare în sala de clasă:

Elevii  au fost incitați să spună cât mai multe cuvinte, noțiuni despre natură. Noțiunile semnificative au fost scrise pe o coală flip-chart.  S-au construit propoziții dezvoltate formate din  3-5 cuvinte. Printre acestea s-a regăsit și cuvântul pădure. 

S-a proiectat o imagine care reprezenta o pădure, pe care copiii au analizat-o încercând să spună cât mai multe lucruri despre ceea ce observă.
S-a folosit metoda „cubul” cu următoarele cerințe:

Descrie:  „Ce vezi în imagine?”
Compară: „Cum sunt cei doi copaci? Se aseamănă între ei?”

Asociază: „La ce te gândești când vezi o poieniță?”
Analizează: Poți spune cum arată acest colț de pădure?”
Aplică: „Poți presa frunze pentru a le folosi la diverse lucrări”
Argumentează: „De ce trebuie să ocrotim pădurea?

Răspunsurile, formulate oral, au constituit punctul de pornire pentru conversații pe temele date. S-au dirijat răspunsurile primite până la obținerea celor așteptate. S-au făcut corecturi de pronunție, formulare a propozițiilor, acorduri gramaticale .

Drumeție tematică: drumeția a stârnit curiozitatea descoperirii naturii în pădurea din apropierea VILEI GOLESCU. Au fost impresionați de  bogăția de tonuri a frunzișului. Au luat pentru presat frunze, flori rupte sau căzute, pe care mai apoi le-au folosit în lucrările realizate la tema „Pădurea ne inspiră”.
 „Comorile naturii”
Pentru ora de Arte Vizuale și Abilități Practice am propus tema „Comorile naturii” în cadrul căreia au pictat pietre și au creat din pietre o imagine sau un peisaj. Elevii au schimbat impresii despre lucrările executate. 
„Concurs de ghicitori” despre viețuitoarele pădurii. Au fost invitați elevi de la clasa IV-a care au spus ghicitori. Pe jetoane, elevii scriau răspunsul. Pentru baraj, s-a desenat animalul corespunzător ghicitorii. Câștigătorii au fost premiați cu reviste despre pădure.

„Dumbrava minunată” Elevii au vizionat filmul „Dumbrava minunată (în regia lui Gheorghe Naghi). Au urmat povestirea și dramatizarea. Elevii au intrat în pielea personajelor. Am condus dialogul către descrierea pădurii accensând elementele de floră și faună care au apărut în film. 
„Micii artiști ecologiști”

Elevii au avut de  realizat un poster cu tema „NATURA  RÂDE, NATURA PLÂNGE”. S-a lucrat mai întâi în perechi, apoi s-au preluat cele mai interesante idei și s-au aplicat în posterul final. Acesta a fost afișat la loc vizibil, în holul școlii, fiind apreciat de colegii de la celelalte clase.
CONCLUZII
Acestea au fost activitățile desfășurate în cadrul proiectului. Evaluarea obiectivă a reliefat următoarele aspecte:

Proiectul :

· a reflectat efortul individual și de grup, pentru atingerea obiectivelor formulate;

· a abordat transdisciplinar tema propusă;

· a contribuit la formarea competențelor extrase din curriculum;

· rezultatele măsurabile s-au făcut cunoscute în școală, în media și în revista școlii.

